Diari Oficial de la Generalitat Valenciana


Sumari del DOGV 4075, del 30-08-2001 (2001/8117)

Informació pública del programa d'actuació aïllada de la resta de la unitat de execució Arenal 5 del Pla General d'Ordenació Urbana de Xàbia, formulat per Alderaan Europa, SL.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8117


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa d'actuació aïllada de la resta de la unitat de execució Arenal 5 del Pla General d'Ordenació Urbana de Xàbia, formulat per Alderaan Europa, SL. [2001/F8117]
  
La mercantil Alderaan Europa, SL, ha formulat un programa d'actuació aïllada de l'àmbit de la resta de la unitat de execució Arenal 5 del Pla General d'Ordenació Urbana de Xàbia, que inclou modificació de l'estudi de detall i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'estableix en l'article 48.1.c), en relació amb l'article 46.3, ambdós de la referida llei, és procedent sotmetre el referit programa amb tota la documentació annexa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, anunci que també es publicarà en el diari La Verdad.
  
Es fa constar que durant aquest termini les persones interessades en el procediment podran formular qualsevol al·legació que els convinga segons dret, com també altres alternatives tècniques de programa i, si és el cas, proposicions juridicoeconòmiques, tot això en els termes i les condicions de la Llei 6/1994 esmentada. A aquest efecte qualsevol persona interessada podrà consultar l'expedient depositat a la notaria del senyor Luis Aparicio Marban, situada al carrer de l'Historiador Chabàs, 1, 1r, Xàbia (Alacant).
  
Igualment, es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del programa i els documents que s'hi adjunten, o sol·licitar que se li exhibisca aquesta.
  
La referida documentació, com també l'expedient administratiu, podrà ser consultat a l'Ajuntament de Xàbia, on se n'ha depositat una còpia.
  
Les al·legacions que, si és el cas, es formularen seran presentades davant de l'Ajuntament de Xàbia.
  
Així mateix, mitjançant aquest anunci, d'acord amb el que es preceptua en el paràgraf 2 de l'article 48, en relació amb l'article 46, paràgrafs 4 i 5, de la Llei 6/1994, de la Generalitat Valenciana, Reguladora de l'Activitat Urbanística, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament de Xàbia.
  
Una vegada acabat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Xàbia.